kardosdrur/scandi-wiki huggingface dataset:
Matthew Lewis

Matthew David Lewis (født 27. juni 1989 i Leeds, England) er en engelsk skuespiller. Han blev født i Leeds, og går på St Mary's School i Menston.

Han er mest kendt for rollen som "Neville Longbottom" i Harry Potter-filmene.

Da han var til audition for at få lov at være med i Harry Potter-filmene, tænkte han ikke på figuren "Neville" i det hele taget. Alt han ville var at få lov at være med i filmen.

Lewis er også kendt for at have forbindelse med fanklubberne til Harry Potter. Han er regelmæssigt indennom fansiden MuggleNet, og har også været med på direkte websamtaler med fansiden.

Filmografi 
 Harry Potter og Dødsregalierne - del 2 (2011) – "Neville Longbottom"
 Harry Potter og Dødsregalierne - del 1 (2010) – "Neville Longbottom"
 Harry Potter og Halvblodsprinsen (2009) – "Neville Longbottom"
 Harry Potter og Fønixordenen  (2007) – "Neville Longbottom"
 Harry Potter og Flammernes Pokal (2005) – "Neville Longbottom"
 Harry Potter og Fangen fra Azkaban (2004) – "Neville Longbottom"
 Harry Potter og Hemmelighedernes Kammer (2002) – "Neville Longbottom"
 Harry Potter og De Vises Sten (2001) – "Neville Longbottom"
 Dalziel and Pascoe: An Advancement of Learning (1996) (TV) – "Davy Plessey"
 Some Kind of Life (1995) – "Jonathan Taylor"

Eksterne henvisninger 

 

Skuespillere fra England
Harry Potter-skuespillere
Personer fra Leeds
Damhuskroen

Damhuskroen er et spise- og dansested beliggende ved Damhussøen i Rødovre vest for København.

Kroens historie går tilbage til første fjerdedel af 1600-tallet, hvor Christian 4. gav tilladelse til at opføre et mindre vagthus ved dæmningen over Damhussøen. Huset fungerede som bolig for en opsynsmand, der holdt øje med dæmningens sluse. I 1682 optræder en kro for første gang i beskrivelsen af Rødovre – navnet var dengang Langvejs Damhus. Der var imidlertid ingen bevilling til at drive kro; først i 1757 opnåes kongeligt privilegium til dette. Anlæggelsen af jernbanen fra København til Roskilde betød et drastisk fald i antallet af gæster til kroen, men i slutningen af 1800-tallet oplevede den en renæssance, idet mange københavnere frekventerede stedet grundets dets landlige idyl. Blandt gæsterne var forfatterne Holger Drachmann og Viggo Stuckenberg. 

Omkring 1930 var Damhuskroen dog atter ringe besøgt, og de besøgende der var, blev betegnet som tvivlsomme. Familien Stephansen overtog driften af kroen i 1936 og fik gjort den til et populært sted for folkelige arrangementer som foreningsmøder, baller, dilettanter, juletræsfester m.m. Under Besættelsen dannede kroen ramme om mange nationale møder, bl.a. alsang. En del af arrangementerne var arrangeret af Rødovre og Omegns Gymnastikforening, der bl.a. engagerede Gunnar Lemvigh, Ib Schønberg, Christian Arhoff og Erika Voigt.

Siden er Damhuskroen blevet kendt for sine enkeballer, kaldet Ladies Night. Kroens julefrokoster er også populære. Flere entertainere optrådte jævnligt på kroen, bl.a. Monrad og Rislund.

The Old Irish Pub overtog  i juni 2020 Damhuskroen.

Referencer

Eksterne henvisninger 
 Damhuskroens webside
 Rødovres Lokalhistoriske Samling om Damhuskroen 

Kroer i Danmark
Rødovre
Bernardino Ramazzini

Bernardino Ramazzini (født 3. november 1633, død 5. november 1714) var en italiensk læge, som regnes for arbejdsmedicinens fader. I sit epokegørende værk fra 1700, "De Morbis Artificium" (dansk udgave "Om Sygdom og Arbejde", 2007) beskriver han en lang række af samtidens erhverv og de sygdomme, de kan påføre deres udøvere.

I 1982 grundlagdes Collegium Ramazzini, der er et akademi, der uddeler Ramazzini-prisen for medicinsk forskning.

Litteratur 
 Kaj Rholm, "Bernardino Ramazzini, Erhvervshygiejnens Fader", s. 3-16 i: Ugeskrift for Læger, 1933, Nr. 45.
 Franco G. Ramazzini and workers’ health. Lancet 1999;354:858-861 .
 Ramazzini, Bernardino: Om sygdom og arbejde. Arbejds- og Miljømedicinsk Klinik, H:S Bispebjerg Hospital, 2012. ,

Eksterne henvisninger 

 Presentations and publications on Ramazzini's famed work De Morbis Artificum Diatriba
 Tercentenary of the death

Læger fra Italien
Italienere i 1600-tallet
Italienere i 1700-tallet
Transport for London

Transport for London (TfL) er den offentlige myndighed som har ansvar for transportsystemet i London. Myndigheden gennemfører byens transportpolitik og forvalter de transporttjenester som borgmesteren i London har ansvar for. TfL ledes af et styre udnævnt af borgmesteren, som også er styrets formand.

TfL opererer blandt andet Londons busser, undergrundsbane, sporvogne og flodbåde. Myndigheden har også ansvar for 580 km med hovedveje, alle byens 4.600 trafikklys og regulerer taxiindustrien.

TfL er organiseret i et antal funktionelle enheder, hver med ansvar for en transportsektor:

 Docklands Light Railway – letbane
 London Buses – ansvar for bustransport
 London Dial-a-Ride – tilbyder transport til handikappede
 London Rail – udvikler togtransport i London. Også ansvarlig for det nye jernbanenetværk London Overground.
 London River Services – udsender meddelser til bådoperatører på Themsen
 London Street Management – forvalter hovedvejene
 London Trams – driver sporvogne, bl.a. Tramlink i Croydon
 London Underground – undergrundsbane
 Public Carriage Office – udsender taximeddelser
 Victoria Coach Station – busterminal

Eksterne henvisninger 

 Officielle hjemmeside
 Kort over planlagt udbygning i 2016
 Sporvognsrejser: London Tramlink

Transport i London
Britiske myndigheder
Jacob Svinggaard

Jacob Svinggaard (født 27. september 1967) er en tidligere dansk fodboldspiller.

På banen 

Jacob Svinggaard trådte sine første fodboldstøvler i Ølholm Boldklub lidt udenfor Vejle, men blev tidligt en del af den talentfulde trup i Vejle Boldklub, der fulgte i kølvandet på mesterskabsholdet fra 1984. 

I Vejle Boldklub brillierede Svinggaard med sin fine teknik i perioden fra 1985-1992. Han opnåede i samme periode en del kampe på de danske ungdomslandshold samt en enkelt optræden på det danske  A-landshold.

I 1991 rykkede  VB ud af den bedste række efter 36 år i toppen af dansk fodbold. Som konsekvens heraf skiftede Jacob Svinggaaard i 2002 til B1909. Her spillede han et par sæsoner, inden han rykkede videre til tyske Fortuna Köln.

I august 1996 blev han hentet til FC København. Han fik en imponerende start i klubben og scorede tre mål i seks Superliga-kampe, inden han løb ind i en alvorlig skade, der tvang ham til at indstille karrieren i 1998 som 30-årig.

Udenfor banen 
I juni 2007 blev Jacob Svinggaard ejer af den eksklusive natklub Nasa, som har beliggenhed i Boltens Gård, i København.

Kilder 
 Spillerprofil – Vejle Boldklub 
 

Fodboldspillere fra Danmark
Fodboldspillere fra Vejle Boldklub
Personer fra Næstved
London Street Management

London Street Management er en afdeling i myndigheden Transport for London med ansvar for hovedvejene i London. Hovedvejnettet omfatter 580 km med såkaldte "røde ruter", let genkendelige med sine unikke (i Storbritannien) røde skilte.

London Street Management administrerer trafikafgiften, en afgift som gælder bilister når de kører ind i London centrum.

Myndigheden har også ansvar for alle Londons 4600 trafiklysanlæg. Andre veje i London er bydelenes ansvarsområde.

Eksterne links 
Officielle hjemmeside

Street Management
Tramlink

Tramlink er et netværk af sporvognslinjer i Sydlondon. Sporvognene kører fra Wimbledon i vest, til Beckenham Junction, Elmers End og Addington i øst. Netværkets hovedtyngde ligger i byen Croydon, og var tidligere kendt som Croydon Tramlink.

Sporvognene drives af selskabet FirstGroup på vegne af Greater Londons transportmyndighed Transport for London. Transport for London har i senere tid givet udtryk for at ville overtage driften selv, og har vundet buddet på driften af netværket. Myndigheden, repræsenteret af datterforeningen London Trams, overtager driften senere i 2008.

Eksterne links 
 London Trams' hjemmeside
 Sporvognsrejser: London Tramlink

Transport i London
Sporveje
Niels Erik Andersen

Niels Erik Andersen (født d. 25. september 1945) er en tidligere dansk fodboldspiller.

Karriere 

Niels Erik Andersen spillede hele karrieren som innerwing i Vejle Boldklub. Han opnåede at vinde sølvmedaljer med klubben i 1965 og deltog desuden i pokalfinalen i 1968, der blev tabt 3-1 til Randers Freja.

Som resultat af hans gode præstationer som klubspiller opnåede Niels Erik Andersen 9 kampe på Danmarks U-21 landshold og 2 A-landskampe.

Han spillede sin afskedskamp for Vejle Boldklub d. 24. november 1968.

Kilder 

 Vejle Boldklub – Spillerprofil 

Fodboldspillere fra Danmark
Fodboldspillere fra Vejle Boldklub
Personer fra Tørring
Esprit

Esprit Holdings Limited er en international virksomhed, der producerer tøj, sko, accessories, smykker og boligudstyr under navnet ESPRIT. Selskabet er registreret på Bermuda, men har hovedsæder i Kowloon, Hong Kong og Ratingen i Tyskland. Selskabet har 600 butikker og 13.000 forhandlere i over 40 lande verden over. Esprit beskæftiger 9.617 ansatte (2006) og omsætter for ca. 18 mia. kr. (2005).

Esprit blev grundlagt i San Francisco i 1968 af Susie Russell og hendes daværende mand, Douglas Tompkins, der også grundlagde The North Face. Tompkins solgte sine aktier i 1990 efter parret var blevet skilt. Esprit Far East Group overtog selskabet og dannede Esprit Holdings Limited i Hong Kong. Kosmetikkæden Red Earth blev købt i 2001. 

Esprit har siden 1993 været noteret på Hong Kong Stock Exchange, hvor det er en del af Hang Seng-indekset. Siden 1998 har selskabet også været noteret på London Stock Exchange. Esprits største enkelte marked er Tyskland.

Eksterne henvisninger 
Esprits internationale hjemmeside 
Esprits danske hjemmeside 

Beklædningsvirksomheder fra Tyskland
Tøjmærker
Interiørproducenter
Virksomheder fra Hongkong
Virksomheder fra Bermuda
Multinationale virksomheder
Svend Andersen (fodboldspiller)

Svend Grønkjær Andersen (24. september 1928-25. juni 1994) var en dansk fodboldspiller.

Karriere 

Svend Andersen indledte sin karriere i Thisted IF, inden han i 1955 skiftede til Vejle Boldklub. Tiden i Vejle Boldklub bragte for alvor Svend Andersen ind i de danske fodboldelskeres bevidsthed.

Den målfarlige angriber oplevede flere store succeser som VB'er. I 1956 var han med til at spille klubben op i Danmarks fornemste række, da et indlæg fra hans fod blev sat i nettet af Bent Sørensen. Højdepunktet kom i sæsonen 1958, hvor Svend Andersen sammen med Vejle Boldklub vandt Danmarkshistoriens første The Double – mesterskabet og pokalen i samme sæson. Den enestående præstation blev fulgt op i sæsonen 1959 med endnu en pokaltriumf og bronzemedaljer i ligaen.

Svend Andersen havde med sine mange mål og oplæg en stor andel i triumferne i sluthalvtredserne og blev belønnet med fem kampe på Danmarks B-landshold samt en række udtagelser til A-landsholdet. Han nåede dog aldrig at få debut – blandt andet fordi han blev skadet under opvarmningen, før han skulle skiftes ind i en kamp mod Sverige.

Svend Andersen spillede sin afskedskamp for Vejle Boldklub d. 4. december 1960.

Kilder 

 Vejle Boldklub – Spillerprofil 

Fodboldspillere fra Danmark
Fodboldspillere fra Vejle Boldklub
Alice Connor

Alice Connor (født 2. august 1990 i Buckinghamshire) er en engelsk skuespillerinde. Hun startede med skuespil i en ganske ung alder da hun optrådte i mange episoder af Fun Song Factory. Alice har også spillet den unge Posh Spice i pop-videoen til Spice Girls Mama efter at hun var blevet plukket ud blandt mange børn af Victoria "Posh Spice" selv. Hun har før spillet med blandt andet Art Malik, Kenneth Branagh, Courteney Cox og Heather Graham i "Alien Love Triangle" og med den unge Keira Knightley i "Coming Home".

I 2001 spillede hun med Heath Ledger i A Knight's Tale, og efter det, rollen som Polya i "Crime and Punishment", og efter det spillede hun 'Mia' i barneprogrammet "UgetMe". I 2003 spillede hun rollen som Dolphin på kanalen Channel 4. Serien var fra Jacqueline Wilsons bog "The Illustrated Mum", og Alice spillede med blandt andet Michelle Collins i serien. Fra da af har hun haft stemmen til Mucas i CCBCs program, "Fungus the Bogeyman". Hun spillede også med i "The New Worst Witch" (Den dårligste heks i klassen), som går på CITV i England.

Alice har en ældre bror med navn Tom, som nu studerer skuespil på Film Academy i England, og en ældre søster, Hayley, som studerer på universitetet. Alice selv er akkurat færdig med Ungdomsskoleeksamen (GSEC) og studerer videre på videregående skole.

Eksterne henvisninger 
 

Skuespillere fra England
Pyton (slangeslægt)

Pyton fra Græsk (πύθων/πύθωνας), er en slægt af kvælerslanger.

Arter 
Der findes 13 kendte arter, hvor af en er uddød:

*) Ikke inklusive Nominatformen underart.
T) Type arter.

Referencer

Eksterne henvisninger 
 6. februar 2012, videnskab.dk: Pytonslanger spiser dyrene i Everglades
 6. september 2011, videnskab.dk: Fantastisk film af en pytonslange, set indefra
Tom Morris, Jr.

Tom Morris Jr., også kendt som Young Tom Morris, (20. april 1851 – 25. december 1875) var en af pionerene indenfor professionel golf. Han blev født i St Andrews i Skotland, kendt som "golfens hjemsted". Hans far, Tom Morris Sr. eller "Old Tom Morris", var greenkeeper på St Andrews Links og havde vundet The Open Championship fire af de første otte år.

"Young Tom" vandt the Open i 1868, 1869, 1870 og 1872. I 1869 tog han sejren, mens hans far kom på 2.-pladsen – en unik hændelse i mesterskabet. "Young Tom" fik lov til at beholde det originale mesterskabstrofæ – The Challenge Belt – efter sine tre sejre på rad, så et nyt trofæ – pokalen The Claret Jug – blev indkøbt (men blev ikke klar) til den næste turnering i 1872, og hans navn blev det første til at blive indgraveret på pokalen.

Morris var kendt for sin enestående putting og hans evne til at spille ypperlig golf i alt slags vejr. Han spillede i The Open for sidste gang i 1874. Det næste år mistede han sin kone og søn i barsel, og Morris døde selv samme år på juledag, kun 24 år gammel.

Golfspillere fra Skotland
Allentown (Pennsylvania)

Allentown er en amerikansk by og administrativt center for det amerikanske county Lehigh County i staten Pennsylvania. Allentown har  indbyggere og er den tredjestørste i Pennsylvania efter Philadelphia og Pittsburgh. Byen blev grundlagt i 1762.

Reference

Ekstern henvisning 

Allentowns hjemmeside 

Byer i Pennsylvania
Friedrichshafen

Friedrichshafen er en by i delstaten Baden-Württemberg i det sydlige Tyskland. Byen har  indbyggere () og ligger på nordsiden af Bodensøen. Den er den næststørste by ved Bodensøen; den største er Konstanz.

Byen opstod i 1811 ved en sammenlægning af byerne Buchhorn og Hofen. Den nye by blev opkaldt efter Friedrich 1., den første württembergske konge. Buchhorn havde en lang historie som rigsstad i Det tysk-romerske rige (1275–1802).

Friedrichshafen er bedst kendt for at have været stedet, hvor grev Ferdinand von Zeppelin byggede sine luftskibe. Der er således i dag indrettet et museum ved havnen.

Henvisninger 

 Officiel hjemmeside 

Byer i Baden-Württemberg
Bodensøen
Frie rigsstæder
Delitzsch

Delitzsch er en by i den nordlige del af Sachsen i Tyskland. Den ligger nord for Leipzig. Den har 26.344 indbyggere (2010).

Eksterne henvisninger 

 Officielle hjemmeside 

Byer i Sachsen
Israels premierministre

Israels premierminister er leder af den israelske regering og indehaver af det vigtigste politiske embede i Israel, da Israels præsident ikke har reel politisk magt. Premierministeren residerer i Jerusalem. Den nuværende premierminister er Yair Lapid fra Yesh Atid-partiet, som er den 14. indehaver af stillingen (eksklusiv stedfotrædere).

Efter hvert parlamentsvalg nominerer præsidenten en premierminister efter at have spurgt partilederne, hvem de støtter. Fra 1996 til 2001 blev premierministeren valgt ved direkte afstemning i Knesset.

På hebraisk bliver stillingen kaldt Rosh HaMemshala (, bogstaveligt leder for regeringen), et udtryk som også gælder for udenlandske regeringsledere. Indtil kort efter årtusindskiftet var det almindeligt at oversætte titlen til ministerpræsident, hvilket stadig bruges af enkelte skribenter.

Israels 15 premierministre 

13 har været premierminister. Fem af dem har tjent i to særskilte embedsperioder.

Fodnoter

Eksterne henvisninger 

 Officielle hjemmeside 

 
Lister over regeringsledere
Morgenbrød

Morgenbrød er fællesbetegnelse for en række forskellige typer brød, der gerne spises om morgenen, såsom horn, rundstykker, tebirkes, grovbirkes, croissanter og lignende. 

Morgenbrød er typisk lyst brød – hvedebrød med et lavt fiberindhold.

Brød
Anja Cordes

Anja Cordes (født 24. november 1955 i København) er advokat med speciale i familieret og var formand for Danske FAMILIEadvokater 2004 − 2011.

Hun er uddannet cand.jur. fra Københavns Universitet 1981. Beneficeret advokat i 1984 med møderet for Højesteret og uddannet mediator (konfliktmægler) i 1997 af danske og engelske advokatmediatorer.

Eksterne henvisninger 
Anja Cordes' officielle hjemmeside

Advokater fra Danmark
Personer fra København
Personer i Kraks Blå Bog
Jordandalen

Jordandalen (arabisk:  Al-Ghor eller Al-Ghawr) er en forlænget fordybning af Riftdalen, lokaliseret i Israel og Jordan samt på Vestbredden og Golanhøjderne. Den geografiske region inkluderer Jordan-floden, Huladalen, Genesaretsøen og Dødehavet, det laveste landområde på Jorden.

Der bor i dag over 85.000 mennesker i området, hvoraf de fleste lever af landbrug.

I henhold til Trumps fredsplan 2020 for Palæstina skal Jordandalen forenes med staten Israel.

Se også 
 Riftdalen

Referencer 

Israels geografi
Jordans geografi
Vestbredden
Ekkodalen

Ekkodalen på Bornholm er Danmarks længste sprækkedal. Den strækker sig 12 km fra Vallensgård Mose gennem Almindingen og videre gennem Flæskedal, Kløvedal og Kelseådal til Saltuna på Bornholms nordøstkyst. 

Ekkodalen hed oprindeligt Kodalen, formentlig fordi bønderne ved kongelig forordning af 1658 havde fået rettigheder til fri græsning for deres kvæg her. Første gang navnet Ekkodalen optræder på et kort, skulle være i 1746, hvor en eller anden har tilføjet EC foran navnet Kodalen, hvorved Kodalen blev til Eckodalen. Andre hævder, at det var Bornholms første skovrider, Hans Rømer, der fandt på navnet.

De stejle klipper langs Ekkodalens ene side kaldes Styrtebakkerne. De hed oprindeligt Stortebakkene, der er et gammelbornholmsk udtryk for højdedrag med en brat, lodret klippevæg. Navnet har derfor intet at gøre med "at styrte", som det af og til fortælles i folkemunde.

I Ekkodalen er der mindesmærker for legatstifteren Marie Koefoeds Støtte og Hans Rømers Minde samt ved klippevæggen, hvor en ung spejder, Johannes V. Andersen, omkom efter et fald i 1947.

Hans Rømer var holtsførster (skovrider) og indhegnede i 1809 skoven med det endnu eksisterende imponerende stengærde – til bøndernes store fortrydelse, da de derved mistede deres frie græsningsret. Rømer virkede som skovrider i perioden 1800-36, hvor han skabte Almindingen, der er Danmarks tredjestørste skov. Han stensatte og navngav H.C. Ørsteds kilde, og han byggede ved Ekkodalen bindingsværksejendommen Rømersdal, som stadig er bolig for statsskovrideren.

Ekkodalen ligger i Natura 2000 område nr. 186 Almindingen, Ølene og Paradisbakkerne.

H.C. Ørsteds Kilde 
Det bedste ekko fås ved H.C. Ørsteds Kilde, små 20 meter til venstre ad stien ved indgangen til Ekkodalen overfor traktørstedet Ekkodalshuset. Kilden var en gammel helligkilde. Man mente, at det meget rene og velsmagende vand var helsebringende. I 1920'erne og 1930'erne kaldte man også kilden Ørsteds radiumkilde.

Kilden har sit navn efter den berømte videnskabsmand og naturfilosof, H.C. Ørsted. I 1819 var han blandt de første, der undersøgte og kortlagde Bornholms geologi. Sammen med forskerne L. Esmarch og I.G. Forchhammer opholdt han sig på Bornholm for at undersøge forekomsten af kullejer og jernmalme. Under dette besøg blev han privat ven med skovrider Hans Rømer.

Ekkoet 
Vilhelm Bergsøe skrev i 1893: "Almindingens berømteste parti er Kodalen, eller, som det med forskønnende variant hedder: Ekkodalen. Den bærer begge navne med lige ret, thi dens friske grønsvær, der som et bredt engdrag beklæder dalbunden, er lige så lokkende for køerne, som dens mærkværdige ekko er dragende for de glade skovgæster. Af og til ruller en artillerisalve ned gennem dalen. Man standser og lytter; et nyt skrald – og man opdager da, at det er lemmen til "Ørsteds Brønd", der af den muntre ungdom benyttes som en kanon, hvis lydbølger de stejle klippevægge kaster tilbage med tidobbelt ekko".

Noter

Eksterne kilder og henvisninger 
 Ekkodalen i Almindingen 
 Ekkodalshuset: Ekkoet 

Lokaliteter på Bornholm
Dale i Danmark
Smagsdommerne

Smagsdommerne var et kulturprogram, der sendes på tvkanalen DR K hver tirsdag  klokken 21. 
Programmets vært har været Adrian Lloyd Hughes og Alberte Clement Meldal, og værten er den eneste faste smagsdommer i programmet. De tre øvrigt medvirkende smagsdommere skiftes ugentligt ud.

Programmets indhold 
Programmets smagsdommere, som altid er markante danske kulturpersonligheder, behandler aktuelle emner inden for kunst og kultur: litteratur, teater, musik m.m.
Hver smagsdommer inviteres af programmets redaktion ud for at opleve forskellige kulturelle begivenheder for derefter at fortælle om deres oplevelser og mening og begivenhed i tv-programmet. Ofte fører det til stor uenighed og diskussion mellem dommerne.
Programmet sluttes ofte af med, at hver af dommerne skal vælge hvilken en af de debatterede begivenheder, bøger, cd'er eller lignende, de vil anbefale seerne at opsøge.

Dommerne 
Programmets dommere er som omtalt markante danske kulturpersonligheder. Til eksempel kan nævnes:

 Ivar Gjørup (1945-) Tegneserietegner
 Johan Olsen (1969-) Forsanger i det danske band Magtens Korridorer
 Lasse Rimmer (1972-) Stand-upkomiker, radiovært m.m.
 Peter Lund Madsen (1960-) Læge, hjerneforsker
 Sørine Gotfredsen Journalist, forfatter, teolog 
 Katrine Gislinge Koncertpianist
 Jon Stephensen Teaterdirektør

Parodier 
I sketchshowet Tak for i aften med de to standupkomikere Rune Klan og Mick Øgendahl bliver Smagsdommerne parodieres i en række af små sketcher. Programmet kaldes her Spasdommerne og byder bl.a. på den fiktive dommer Roberto Fuck Larsen.
Også radiokanalen P3s program De Sorte Spejdere har omtalt Smagsdommerne. Bl.a. kan det nævnes at Adrian Hughes ofte let ironisk omtales som "DR2s kulturkonge".  Særlig omtale fik programmet efter at Peter Lund Madsen havde medvirket. Peter Lund Madsen er storebror til radioprogrammets ene vært Anders Lund Madsen, og lillebror var ganske utilfreds med, at det ikke var ham, der var blevet inviteret til at gæste programmet. Denne bevidst barnlige misundelse førte til, at Smagsdommerne d. 13. marts 2008 bl.a. omhandlede De sorte Spejdere, som en form for humoristisk svar på tiltale.

Kritik 
Kritikken af Smagsdommerne er gået i to retninger: nogle har fundet programmet for højpandet og intellektuelt, mens andre har fundet det useriøst og har kaldt det tom underholdning. 
En anden tilbagevende kritik er, at dommerne ofte gør sig klog på emner, de ikke har forstand på. Anders Lund Madsens omtalte satiriske omtale af broderens medvirken i programmet, kan ses som en kommentar til det.

Referencer

Eksterne henvisninger 
 Smagsdommernes hjemmeside

DR-programmer
Folketingsmedlemmer valgt i 1998

Folketingets medlemmer (MF) tæller 179 medlemmer (mandater). Heraf er to fra Færøerne og to fra Grønland. Medlemmerne vælges fra 19 valgkredse for en periode på fire år.

Alfabetisk liste over Folketingets medlemmer valgt ved folketingsvalget den 11. marts 1998.

Ved valget blev indvalgt medlemmer fra følgende partier:

De valgte medlemmer 



Parti- og personskift i perioden 1998-2001

Partiskift

Personskift

Kilder 
 Indenrigsministeriet.
 https://valg.oim.dk/media/15958/folketingsvalget-den-20-november-2001.pdf

Referencer 

1998
1998
Palladium (Stockholm)

Palladium var en biograf i Stockholm og var en af Svensk Filmindustris flagskibe. Palladium lå på Kungsgatan 65, hvor Casino Cosmopol ligger i dag.

Biografen åbnede 1918. Den sidste forestilling gik den 27. januar 1987 med James Bond-filmen Never Say Never Again.

Den 6. oktober 1941 var der gallapremiere på filmen Borte med blæsten. Over 5000 tilskuere stod på gaden for at se berømthederne og kongefamilien.

Biografer
Bygninger, konstruktioner og anlæg i Stockholm
Virksomheder i Stockholm
Etableret i 1918
Ophørt i 1987